Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

Pe lângă fundaș, la ședința de pregătire de miercuri dimineață a participat și Marica. Atacantul s-a antrenat normal, astfel că nu mai resimte dureri după lovitura primită în meciul cu Ludogorets.

Altfel, Reghe este atent la fiecare detaliu și încearcă prin orice mijloace să-i ajute pe noii veniți să se integreze. Tocmai de aceea, tehnicianul i se adresează lui Gebhart doar în germană. Tot în germană comunică și Marica cu preparatorul Neubert.

Gabi Tamaș (32 de ani) a ajuns marți în Antalya iar în această după-amiază va semna noul contract cu Steaua. Internaționalul român a acceptat cea mai dură clauză impusă de Gigi Becali, după care a participat la antrenamentul de miercuri dimineață al echipei.

Anamaria Prodan a confirmat discuțiile dintre Tamaș și Becali, în urma cărora fundașul i-a promis omului de afaceri că nu va mai avea probleme cu alcoolul.

”Gabi a avut o discuție cu patronul clubului. Nu e de râs, Gigi își dorește ca Gabi să nu mai aibă nicio ieșire în decor. Sper să reușească. În fiecare duminică vor merge la biserică. Are voie de la antrenor, îl ia șoferul și-l aduce înapoi după o oră.

Tamaș este fundașul central al echipei naționale, a confirmat în Anglia, chiar a jucat acolo atâția ani. Toată lumea îl vrea, Tamaș este un fotbalist senzațional”, a spus Anamaria Prodan pentru sport.ro.

Inițial, finanțatorul roș-albaștrilor nici nu a vrut să audă de revenirea lui Tamaș la Steaua. Însă, după ce a fost convins de Reghe, Becali s-a lăsat înduplecat, dar a pus condiția ca în contractul jucătorului să fie stipulată o clauză antialcool.

Soția antrenorului Stelei spune că Tamaș nu este singurul fotbalist care a băut și că nu se teme de concurența din cadrul lotului.

”Cu cât e concurența mai mare, cu atât e mai bine. Steaua va trebui să vândă din jucători la un moment dat. Papp poate juca foarte bine pe mai multe posturi. Nu numai Gabi Tamaș a băut. Toți jucătorii au pățit episoade de genul acesta.

Gabi este un tip corect, când a văzut că nu mai este dorit a venit singur și și-a reziliat contractul, nu l-a dat nimeni afară. Cred că în cel mai scurt timp va reveni și la echipa națională”, a mai spus Anamaria Prodan Reghecampf.

Tamaș va semna cu campioana un contract valabil doi ani şi jumătate şi va conţine inclusiv bonusul de acces în grupele Champions League, de aproximativ 250.000 de euro, sumă brută.

Etichete:

,

,

,